क्वालीफ़ाइंग मुकाबलों में साल 2008 बीजिंग ओलंपिक में स्वर्ण पदक हासिल करने वाले बिंद्रा ने 600 संभव प्वाइंट्स में से 594 अंक ही हासिल किए.मुक्केबाज सुमित सांगवान भी कड़े मुकाबले में हार गए हैं. उन्हें ब्राजील के यामागुची फैलकाओ ने 14-15 से हराया. ट्विटर पर खेल मंत्री अजय माकन ने कहा है कि उन्होंने सांगवान के खिलाफ आए फैसले के विरुद्ध आपत्ति दर्ज करने के लिए कहा है. हॉकी में भारतीय समयानुसार शाम को 8.30 बजे नीदरलैंड और भारत का मुक़ाबला है.बैडमिंटन में रात 11 बजे साइना नेहवाल लियान टान से भिडेंगी जबकि उसके थोड़ी ही देर बाद 11.35 बजे बैडमिंटन के डबल्स मुकाबले में ज्वाला गुट्टा अपनी जोड़ीदार अश्विनी पोनप्पा के साथ मुकाबले में उतरेंगी.वहीं टेनिस के पहले चरण के मैच भी हैं. भारत के विष्णु वर्धन एकल मुकाबले में अपने हाथ दिखाएंगे. डबल्स में वर्धन और लिएंडर पेस की जोड़ी भी मुकाबले में होगी.इसके अलावा डबल्स में रोहन बोपन्ना और महेश भूपति की जोड़ी मैदान में उतरेगी.



अगर आप इस कहानी पर टिप्पणी करना चाहते हैं तो यहां क्लिक करें.